“เงินบาท” เปิด 34.19 บ. แนะผู้นำเข้าซื้อสกุลตปท. ปิดความเสี่ยง
“เงินบาท” เช้านี้ (23 มี.ค.) เปิด 34.19 บ. แนะผู้นำเข้าควรซื้อเงินตราต่างประเทศเพื่อป้องกันความเสี่ยง ผู้ส่งออก แนะขายเงินตราต่างประเทศที่ระดับเหนือ 34.50 บ./ดอลลาร์
“เงินบาท” เช้านี้ (23 มี.ค.) เปิด 34.19 บ. แนะผู้นำเข้าควรซื้อเงินตราต่างประเทศเพื่อป้องกันความเสี่ยง ผู้ส่งออก แนะขายเงินตราต่างประเทศที่ระดับเหนือ 34.50 บ./ดอลลาร์
23 มี.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้ (23 มี.ค.66) เปิดตลาด 34.19 บาท/ดอลลาร์ แข็งค่าขึ้นเมื่อเทียบกับราคาปิดตลาดเมื่อวานที่ระดับ 34.42 บาท/ดอลลาร์
โดยดอลลาร์อ่อนค่าเมื่อเทียบกับสกุลเงินหลัก ภายหลังคณะกรรมการกำหนดนโยบายการเงิน (FOMC) ของธนาคารกลางสหรัฐ (เฟด) มีมติเป็นเอกฉันท์ปรับขึ้นอัตราดอกเบี้ยระยะสั้น 0.25% สู่ระดับ 4.75-5.00% ตามคาด และเป็นการปรับขึ้นอัตราดอกเบี้ยเป็นครั้งที่ 9 ติดต่อกัน
อย่างไรก็ตาม เฟดส่งสัญญาณใกล้ยุติวงจรปรับขึ้นอัตราดอกเบี้ย ขณะที่แสดงความเชื่อมั่นต่อระบบธนาคารสหรัฐ
ส่วนวานนี้ (22 มี.ค.) นักลงทุนต่างชาติซื้อพันธบัตรไทยสุทธิ +2,166 ล้านบาท ในขณะที่ขายหุ้นไทยสุทธิ -1,103.63 ล้านบาท
โดยมองกรอบค่าเงินบาทวันนี้เคลื่อนไหวที่ ระดับ 34.00 – 34.30 บาท/ดอลลาร์ แนะผู้นำเข้า ควรซื้อเงินตราต่างประเทศเพื่อป้องกันความเสี่ยง ขณะที่ผู้ส่งออก แนะขายเงินตราต่างประเทศที่ระดับเหนือ 34.50 บาท/ดอลลาร์